เปิดโลก วากายามะ เพชรน้ำงามแห่งคันไซ แหล่งรวมความเป็นเลิศคัดสรรเพื่อจักรพรรดิ
ก็เพราะ จังหวัดวากายามะ คือหนึ่งในสุดยอดดินแดนแห่งความอุดมสมบูรณ์ของญี่ปุ่น และเป็นแหล่งรวมวัตถุดิบชั้นเลิศที่คัดสรรอย่างดีเพื่อถวายจักรพรรดิแดนอาทิตย์อุทัยมาตั้งแต่สมัยโบราณกาล เมื่อ โออิชิ โกลด์ ตั้งใจเปิดประสบการณ์สุดเอกซ์คลูซีฟ ให้แฟนๆได้ดื่มด่ำไปกับความพรีเมียมของ โออิชิ โกลด์ เก็นไมฉะ ชาข้าวคั่วสีทองอร่ามจากไร่ชามัตสึดะ การันตีด้วยรางวัลจักรพรรดิญี่ปุ่น 3 ปีซ้อน จึงไม่มีจุดหมายปลายทางใดจะเหมาะเจาะเท่ากับจังหวัดหน้าด่านมหาสมุทรแปซิฟิกบนคาบสมุทรคิอิแห่งนี้ ซึ่งถือเป็นเพชรน้ำงามแห่งภูมิภาคคันไซ,ทริปนี้ยิ่งพรีเมียมขึ้นอีกหลายเท่าตัว เพราะได้ซุปตาร์ดังระดับไอคอนของประเทศ เป๊ก ผลิตโชค เป็นคนนำเที่ยวตลอดการเดินทาง 5 วันเต็ม พร้อมด้วยคณะผู้บริหารโออิชิ กรุ๊ป ภายใต้การนำของ เจษฎากร โคชส์ ทำให้แฟนๆผู้โชคดีทั้ง 20 ท่าน จากแคมเปญ โออิชิ โกลด์ เอ็กซ์คลูซีฟทริป อินเจแปน 2019 ได้ฟินแล้วฟินอีกกับความพิเศษสุดไม่เหมือนใคร และที่กรี๊ดหนักมากคือได้กระทบไหล่ศิลปินในดวงใจใกล้ชิดมากถึงมากที่สุด ตั้งแต่ตื่นนอนยันกล่อมเข้านอนให้หลับฝันดี ท่ามกลางบรรยากาศของใบไม้เปลี่ยนสี และความหนาวกำลังดีที่อุณหภูมิ 15 องศาเซลเซียส,ก่อนที่จะออกตะลุย มาทำความรู้จักมักจี่กับวากายามะกันก่อนดีไหมคะ วากายามะ เป็นจังหวัดหน้าด่านมหาสมุทรแปซิฟิก ตั้งอยู่บนพื้นที่ส่วนใหญ่ของคาบสมุทรคิอิ จังหวัดนี้เป็นส่วนหนึ่งของภูมิภาคคันไซ อันประกอบด้วย โอซากา, นาระ และเกียวโต เมืองหลวงของจังหวัดคือ เมืองวากายามะ ซึ่งอยู่ห่างจากโอซากาเพียงหนึ่งชั่วโมง หากเดินทางด้วยรถไฟ และใช้เวลา 45 นาที จากสนามบินนานาชาติคันไซ,นอกจากจะมีชายหาดสวยติดอันดับโลก คึกคักไปด้วยรีสอร์ตบ่อน้ำพุร้อนชั้นดี และกินขาดด้วยทัศนียภาพทะเลงดงาม วากายามะ ยังขึ้นชื่อในเรื่องความศักดิ์สิทธิ์และเก่าแก่ของพุทธศาสนา โดยมีไฮไลต์อยู่ที่ เทือกเขาคิอิ ที่ตั้งของเส้นทางจาริกแสวงบุญโบราณอันเป็นมรดกโลก และ เขาโคยะซัง ภูเขาศักดิ์สิทธิ์ที่มีประวัติยาวนานกว่า 1,200 ปี ซึ่งเป็นจุดกำเนิดของศาสนาพุทธ ลัทธิชินกอน อันเป็นหัวใจสำคัญแห่งจิตวิญญาณของญี่ปุ่น เฉพาะบนเขาโคยะซังมีวัดกระจัดกระจายอยู่มากกว่า 117 แห่ง ปัจจุบันได้รับการรับรองเป็นมรดกโลกจากองค์การยูเนสโก เพื่อเอาฤกษ์เอาชัยทางคณะเดินทางพุ่งตัวสู่ เขาโคยะซัง เป็นจุดหมายแรก วันรุ่งขึ้นจึงตื่นแต่ไก่โห่ออกไปล่องเรือสำรวจ ช่องเขาโดโระเคียว ท่ามกลางน้ำทะเลใสสีเขียวมรกตระยิบระยับ,ถ้ามาเยือนวากายามะ แล้วไม่ได้เดินขึ้นเขาไปสำรวจ เส้นทางแสวงบุญคุมาโนะโคโดะ ในเทือกเขาคิอิ อายุเก่าแก่กว่า 1,000 ปี ก็ถือว่ามาไม่ถึง ว่าแล้ว หนุ่มเป๊ก ก็นำชาวคณะผู้โชคดีแปลงร่างเป็นหนุ่มสาวโบราณยุคเฮอัน เดินขึ้นเขาไต่บันไดหินไปตามเส้นทางแสวงบุญอันศักดิ์สิทธิ์ ซึ่งได้รับการขึ้นทะเบียนจากยูเนสโก เมื่อปี 2004 ให้เป็นมรดกโลก เมื่อถึงจุดหมายปลายทางก็ต้องบอกว่าคุ้มค่าเหนื่อย เพราะได้คารวะ น้ำตกนาจิ ความสูงกว่า 133 เมตร ซึ่งชาวญี่ปุ่นเชื่อว่าเป็นน้ำตกศักดิ์สิทธิ์ที่มีเทพเจ้าสิงสถิตอยู่ หากใครได้ดื่มน้ำทิพย์จากนาจิเพียง 1 จอก ก็จะอ่อนเยาว์ลงถึง 10 ปี,ไม่ได้โด่งดังเฉพาะเรื่องวัดวาอารามและสถานที่ศักดิ์สิทธิ์ แต่จังหวัดวากายามะยังมีชื่อเรื่องการออนเซนที่ติดระดับท็อปของโลก โดยทางโออิชิ โกลด์ ได้จัดเตรียมออนเซนแบบพรีเมียมให้ท้าพิสูจน์ 2 แบบ 2 สไตล์ คือ ชิราฮามะ ออนเซน 1 ใน 3 แหล่งน้ำพุร้อนที่เก่าแก่ที่สุดของญี่ปุ่น อุดมไปด้วยแร่ธาตุธรรมชาติที่มีสรรพคุณด้านการบำบัดหลากหลาย แถมยังได้แช่ออนเซนไปพร้อมกับชมวิวทิวทัศน์ของทะเล แบบพาโนรามา ขณะที่ คัตสึอุระ ออนเซน เป็นการเปิดประสบการณ์ใหม่ด้วยการแช่น้ำพุร้อนภายในถ้ำธรรมชาติหนึ่งเดียวของญี่ปุ่น มองเห็นทิวทัศน์ทะเลงามอัศจรรย์จริงๆ,มากับ โออิชิ โกลด์ ซะอย่าง ถ้าไม่อิ่มอร่อยระดับพรีเมียมคงเสียชื่อแย่ งานนี้คัดสรรเฉพาะเมนูระดับจักรพรรดิมาให้ฟินแบบจุกๆ ไล่ตั้งแต่ เนื้อโอมิ เนื้อเก่าแก่ที่สุดระดับตำนานของญี่ปุ่น ที่ในอดีตทานกันเฉพาะในหมู่โชกุน ขาดไม่ได้ยังรวมถึงการลิ้มลองตำรับอาหารโบราณชั้นสูง ไคเซกิ ที่ปรุงถวายองค์จักรพรรดิ และแขกบ้านแขกเมือง ที่เด็ดกว่านั้นคือ การพาไปบุกไร่ส้มระดับจักรพรรดิที่มีคุณภาพยอดเยี่ยมที่สุดในญี่ปุ่น เปิดโอกาสให้ชาวคณะผู้โชคดีได้เก็บ ส้มซันโบกัง ชิมความหวานฉ่ำกันสดๆจากต้น เพิ่มวิตามินซีจนจุใจ,เมนูพรีเมียมระดับนี้ยิ่งทานคู่กับ โออิชิ โกลด์ เก็นไมฉะ ยิ่งอร่อยล้ำ แถมชาวคณะผู้โชคดียังกรี๊ดสลบ เมื่อ หนุ่มเป๊ก อาสาเดินเสิร์ฟชาร้อนๆ ด้วยตัวเอง แถมจัดมินิคอนเสิร์ตสุดซึ้งให้แฟนๆได้ฟินแล้วฟินอีก ยังไม่รวมถึงการเซอร์ไพรส์ไปเคาะประตูห้องบอกกู้ดไนต์ส่งแฟนๆ เข้านอน…สาธยายมาขนาดนี้คงไม่ต้องอธิบายว่าจบทริปไปแล้ว แต่ทำไมทุกคนยังยิ้มไม่หุบจนถึงทุกวันนี้.,ทีมข่าวหน้าสตรี
โออิชิ โกลด์ ตั้งใจเปิดประสบการณ์สุดเอกซ์คลูซีฟ ให้แฟนๆได้ดื่มด่ำไปกับความพรีเมียมของ โออิชิ โกลด์ เก็นไมฉะ
จังหวัดวากายามะ,โออิชิ โกลด์,เป๊ก ผลิตโชค,ทีมข่าวหน้าสตรี,ญี่ปุ่น,โออิชิ โกลด์ เก็นไมฉะ